**Republika Maršalovi Otoci** je otočna država u Tihom oceanu, sjeverno od Naurua i Kiribatija, istočno od Mikronezije i južno od američkog otoka Wake. Jedna je od država potpisnica Sporazuma o slobodnom udruživanju.

Geografija
----------

Država se sastoji od 29 atola i 5 izoliranih otoka. Najvažniji atoli i otoci formiraju dvije skupine: lanac Ratak i lanac Ralik (u prijevodu lanci "svitanja" i "zalaska sunca"). Dvije trećine stanovništva živi na atolu Majuro (glavni grad) i Ebeye. 

Maršalovi Otoci polažu pravo i na otok Wake, kojim upravlja SAD pod imenom *Enen-kio*.

Historija
---------

Iako su područje današnjih Maršalovih Otoka naseljavali Mikronežani još u 2. tisućljeću pr. Kr. malo je poznata njihova ranija povijest. Španjolski istraživač Alonso de Salazar bio je prvi Europljanin koji je vidio otoke 1526. godine, ali oni su ostali neposjećeni sve do dolaska britanskog kapetana Johna Marshalla 1788. po kojem su otoci dobili ime.

Njemačka trgovačka kompanija otvorila je svoje sjedište na otocima 1885. te su oni postali dio protektorata Njemačke Nove Gvineje nekoliko godina kasnije. Japan je zauzeo otoke u Prvom svjetskom ratu i upravljao njima kao mandatnim područjem Lige naroda.

U Drugom svjetskom ratu SAD su okupirale otoke (1944.) uništavajući ili izolirajući japanske vojarne. Maršalovi Otoci priključeni su Starateljskom području Pacifičkih Otoka. Od 1946. do 1958. SAD su testirale 66 nuklearnih oružja, uključujući i najveći nuklearni test koje su SAD ikad provele - *Castle Bravo*. 

1979. službeno je osnovana Vlada Maršalovih Otoka i država je postala samoupravno područje. 1986. stupio je na snagu Sporazum o dobrovoljnom pridruživanju s SAD-om, koji je zajamčio Republici Maršalovi Otoci suverenitet. Sporazum predviđa da SAD pruža pomoći i zaštitu, odnosno nadležnost SAD za vanjsku politiku i obranu otoka, a u zamjenu za mogućnost otvaranja vojnih baza i omogućavanje daljnjih testiranje projektila na atolu Kwajalein. Nezavisnost je i formalno potvrđena 1990. godine kada je UN službeno okončao starateljski mandat.

Stanovništvo
------------

### Etničke grupe

*Glavni članak: Etničke grupe Maršalovih Otoka*
*Glavni članak: Popis naselja na Maršalovom Otocima*

Politika
--------

Maršalovi Otoci su predsjednička predstavnička demokratska republika s višestranačkim sustavom. Predsjednik Maršalovih Otoka je šef države i šef vlade. Izvršnu vlast vrši vlada, dok zakonodavnu vlast vrše vlada i parlament *Nitijela*. Sudstvo je nezavisno od zakonodavne i izvrše vlasti.

Redovni parlamentarni izbori održavaju se svake četiri godine, na temelju općeg pravo glasa koje imaju svi državljani s navršenih 18 godina života. Predsjednika biraju 33 senatora *Nitijela*.

  


***Maršalovi Otoci*** na Wikimedijinoj ostavi

| * p
* r
* u
Države i teritoriji Oceanije |
| --- |
| Afrika • Azija • Evropa • Južna Amerika • Sjeverna Amerika |
| Samostalne države |  Australija •  Cookovi Otoci1 •  Fidži •  Istočni Timor2 •  Kiribati •  Maršalovi Otoci •  Mikronezija •  Nauru •  Niue1 •  Novi Zeland •  Palau •  Papua Nova Gvineja •  Samoa •  Solomonski Otoci •  Tonga •  Tuvalu •  Vanuatu |  |
| Teritorijisamostalnih država | 

|  |  |
| --- | --- |
|  Čile | Čile otoci Juan Fernández •  Uskršnji otok |
|  Japan | Japan otoci Ogasawara |
|  Sjedinjene Države |  Havaji • Sjedinjene Američke Države Palmyra |

 |
| Zavisni teritoriji | 

|  |  |
| --- | --- |
|  Australija | Australija otoci Ashmore i Cartier •  Božićni otok •  Kokosovi otoci • Australija Otoci Koraljnog mora •  Norfolk |
|  Francuska |  Francuska Polinezija •  Nova Kaledonija •  Wallis i Futuna |
|  Novi Zeland |  Tokelau |
|  Sjedinjene Države |  Američka Samoa • Sjedinjene Američke Države otok Baker •  Guam • Sjedinjene Američke Države otok Howland • Sjedinjene Američke Države otok Jarvis • Sjedinjene Američke Države atol Johnston • Sjedinjene Američke Države greben Kingman • Sjedinjene Američke Države atol Midway •  Sjeverni Marijanski otoci • Sjedinjene Američke Države otok Wake |
|  Ujedinjeno Kraljevstvo |  Pitcairnovi otoci |

 |
| 1 Države u slobodnoj vezi s Novim Zelandom. • 2 Često se ubraja pod Aziju. |